मैंने सोचा कि हम अपना घर बहुत ऊँचाई पर...
पेड़ों के बीच बनाएँगे।
पंछियों की तरह उड़ जाएँगे...
पहाड़ों की ओर।
प्रस्तुत कहानी सत्य घटनाओं पर आधारित है।
द्वितीय विश्व युद्ध के दौरान,
हर ऑस्ट्रियाई सैनिक जिसे जंग लड़ने के लिए बुलाया जाता था
उसे हिटलर के प्रति वफ़ादारी की शपथ लेनी होती थी।
सेंट राडेगुंड, ऑस्ट्रिया 1939
-आलू। -आलू।
ओह, कितने सारे हैं।
वह दिन याद है जब हम पहली बार मिले थे?
तुम तब भी इतना ही शर्माती थी।
मुझे याद है।
वह मोटरसाइकिल।
मेरी सबसे बेहतरीन पोशाक।
तुमने मेरी ओर देखा...
और मैं तभी समझ गई थी।
उस वक्त जीवन कितना सरल था।
ऐसा लगता था कि हमारी घाटी हर मुसीबत से दूर है।
हम खूबसूरती के बीच महफ़ूज़ रहते थे।
मेरी बहन हमारे साथ रहने आई थी।
वह तुम्हें पसंद करता है।
हमारा अपना एक घर था।
तुम्हारी माँ।
हमारा परिवार।
हमारा गाँव।
राडेगुंड।
एन्स सेना बेस, 1940
प्यारी फ़ैनी,
प्रशिक्षण में व्यस्त फ़्रांज़ का तुम्हें प्यार भरा सलाम।
इस हफ़्ते,
मुझे आसान काम मिले हैं।
सुबह मैं मोटरसाइकिल चलाता हूँ।
मुझे तो बहुत मज़ा आता है।
पहाड़ों को मेरा सलाम!
तुम्हें फिर से गाते हुए सुनने को बेकरार हूँ।
सूरज को मेरा सलाम!
हमारे मिलन की राह देख रहा हूँ।
मैं यहाँ एक बंदे से मिला।
उसका नाम वाल्डलांड है।
-तुम यह कैसे कर पा रहे हो? -ऐसा है कि...
दो महीनों के प्रशिक्षण में...
वह शीशे की तरह साफ़ है।
काश मैं भुट्टे के खेत में घूमता एक छोटा सा चूहा होता
हमेशा मुस्कुराता रहता है।
और मैं वहाँ होता उन...
कभी-कभी सोचता हूँ
मैं एक छोटी चिड़िया बन जाऊँ...
मेरे प्यारे पति,
सुना है कि फ़्रांस ने आत्मसमर्पण कर दिया है।
वे किसानों को वापस घर भेज रहे हैं...
कम से कम अभी के लिए।
क्या यह सच है?
मेरी बहन बहुत अकेली पड़ गई है।
काश उसका भी तुम जैसा कोई साथी होता।
तुम्हारी यहाँ बहुत ज़रूरत है।
नए काम सिखाने के लिए।
फ़सल तैयार हो गई है।
हमने जंगली घास जला दी।
मैं मॉसबार से कुछ सूअर के बच्चे ले आई हूँ।
चार हफ़्ते के हैं।
प्यार भरे सलाम के साथ...
तुम्हारी चहेती पत्नी,
फ़ैनी।
मेरी प्यारी पत्नी,
हमारे देश को क्या हो गया है?
उस धरती को, जिससे हम प्यार करते हैं?
बच्चे कहाँ हैं?
अंदर।
अरे, पापा तुम्हें पकड़ने आ रहे हैं!
रेज़ी!
क्या बात है?
मुझे अभी-अभी सेना का बुलावा आया है।
हमें लगा था शांति स्थापित हो जाएगी,
पर यह जंग तो अभी भी जारी है।
पता नहीं क्यों।
क्या तुम जंग के कारणों से सहमत हो?
नहीं।
उन्होंने वही किया, जो करना ज़रूरी था।
वह अपने देश को यूँ बिखरते हुए नहीं देख सकता थे।
उनके आने से पहले, देश बर्बादी की ओर बढ़ रहा था।
बैबीलॉन की तरह!
हमने परदेसी भगवान को पूजा।
तुम नशे में हो।
नहीं!
और मैं तुम्हारा दोस्त नहीं हूँ। मैं तुम्हारा मेयर हूँ!
और अब वे हमसे कह रहे हैं
कि हम उन परदेसियों को नुकसान न पहुँचाएँ।
भ्रष्ट।
इतने नीच कि वे अब अपने आप से भी नफ़रत नहीं कर सकते!
वे धरती को बंजर बना देते हैं।
अब यह दुनिया, दुनिया नहीं रही, एक किराने की दुकान बन चुकी है।
हमारे गली-मोहल्ले परदेसियों से भर गए हैं।
अप्रवासी, जिन्हें अतीत की
कोई चिंता नहीं है, बस जो हो सके, वह छीनने पर आमादा हैं।
जब एक दुनिया ख़त्म होती है, तो ऐसा ही होता है।
लोग तो बच जाते हैं।
पर उनका जीवन बरबाद हो जाता है।
उनका जीवन बरबाद हो जाता है।
उनके जीने का मकसद ख़त्म हो जाता है।
मुखौटे के पीछे का चेहरा सामने आ गया है।
मुझे अपने परिवार की चिंता हो रही है।
माँ की उम्र हो चली है।
हाँ।
काश वह यह सब देखने से पहले ही मर जाएँ।
क्या वे शैतान को पहचान नहीं पा रहे?
हमें तो अब आदत पड़ चुकी है।
जुर्म।
बेहयाई।
सावधान रहना।
फ़ादर, अगर वे मुझे बुलाएँगे, तो मैं लड़ने नहीं जाऊँगा।
हम बेकसूर लोगों को मार रहे हैं।
दूसरे देशों पर हमला कर रहे हैं।
कमज़ोरों को निशाना बना रहे हैं।
अब तो पादरी उन्हें शूरवीर और संतों का दर्जा दे रहे हैं।
उन सैनिकों को, जो यह काम कर रहे हैं।
शूरवीर तो उन्हें मानना चाहिए जो उनसे लड़ रहे हैं...
जो घुसपैठियों से अपने घरों को बचा रहे हैं।
क्या तुमने किसी और से बात की है?
-अपनी पत्नी से? -नहीं।
अपने परिवार से?
कभी इस बारे में सोचा है
कि तुम्हारे किए का क्या अंजाम होगा?
उन पर क्या बीतेगी?
तुम्हें निश्चित ही गोली मार दी जाएगी।
हाँ।
तुम्हारे बलिदान से
किसी को कोई फ़ायदा नहीं होगा।
मैं बिशप से तुम्हारे मामले के बारे में बात करूँगा।
वह मुझसे तो कहीं ज़्यादा समझदार हैं।
शुक्रिया।
पिछले कुछ हफ़्तों से तुम बदले-बदले लग रहे हो।
क्या बात है?
सुप्रभात।
हम जंग के लिए चंदा इकट्ठा कर रहे हैं।
अच्छा।
माफ़ करना, मैं...
देखिए, मैंने कहा न, मेरे पास देने के लिए कुछ नहीं है।
मैं...
कृपा करके...
नहीं।
आप सबका दिन अच्छा हो।
सेवानिवृत्त सैनिकों के लिए हम जो चंदा इकट्ठा कर रहे हैं,
तुमने उसमें दान देने से इंकार कर दिया?
उनके परिवारों के लिए?
मैंने यह भी सुना है
कि सरकार तुम्हें जो पारिवारिक भत्ता और...
अन्य सहायता उपलब्ध करवा सकती थी, तुमने वह भी लेने से इंकार कर दिया।
क्यों?
फ़्रांज़। मुझे बताओ।
इसे इतनी गंभीरता से मत लो।
हाँ।
सिवाए तुम्हारे, किसी ने मना नहीं किया।
प्लीज़।
शुक्रिया।
हमें हिम्मत बनाए रखनी होगी।
अपने फ़ैसले पर अटल रहना होगा।
लोहार के उदाहरण से सीख लीजिए।
चाहे हथौड़ा जितनी भी ज़ोर से मारे...
निहाई न तो पलटवार कर सकती है,
न उसकी ज़रूरत है।
निहाई हथौड़े से ज़्यादा लंबे समय तक टिकी रहती है।
निहाई पर रखी चीज़ पर जब हथौड़ा पड़ता है,
तो वह एक आकार लेने लगती है,
न केवल हथौड़े के कारण, बल्कि निहाई के कारण भी।
बैठो।
मान्यवर।
मुझसे बात करने के लिए बहुत-बहुत शुक्रिया।
अगर भगवान हमें स्वतंत्र इच्छा देते हैं,
तो हमारी ज़िम्मेदारी होती है कि हम क्या करते हैं...
और क्या नहीं करते...
है कि नहीं?
अगर हमारे नेता
अच्छे नहीं हैं,
अगर वे बुरे हैं...
तो हम क्या कर सकते हैं?
मैं अपनी ज़िंदगी बचाना चाहता हूँ,
पर झूठ के ज़रिए नहीं।
अपनी जन्मभूमि के प्रति तुम्हारा कुछ फ़र्ज़ है।
चर्च भी यही कहता है।
क्या तुम देवदूत के शब्दों से
वाकिफ़ हो?
"प्रत्येक व्यक्ति
राज्य के अधिकारियों के अधीन रहे।"
तुम्हें उन घंटियों की आवाज़ सुनाई दे रही है?
वे उन्हें पिघला रहे हैं।
गोलियाँ बनाने के लिए।
मुझे लगता है उन्हें डर था कि शायद मैं एक जासूस हूँ।
वे किसी को अपना समर्थन देने से डर रहे हैं।
क्या पता अगली बारी उन्हीं की हो।
हम बिशप पर उनका साथ देने के लिए उँगली नहीं उठा सकते।
उन्हें उम्मीद थी कि ऐसा करने पर,
प्रशासन चर्च पर कड़े कानून नहीं लगाएगा।
पर अब पादरियों को भी
बंदी शिविरों में भेजा जा रहा है।
चर्च के जुलूसों पर रोक लगा दी गई है।
हम आवाज़ भी नहीं उठा सकते।
हम क्या कर सकते हैं?
हम,
बेहद कमज़ोर हैं।
मुझे कोयले एक टुकड़ा दो।
कोयले का?
बस एक।
-बस एक? -हाँ।
शुक्रिया।
मैं पैगम्बरों की कब्रों को रंगता हूँ।
चौकी पर बैठे लोगों की ऊपर की ओर देखकर सपने सजाने में मदद करता हूँ।
वे ऊपर देखते हैं और...
सोचते हैं कि अगर वे ईसा के समय में जी रहे होते,
तो वे ग़लतियाँ नहीं करते जो दूसरों ने की।
वे उनकी जान ले लेते, जिन्हें वे आज पूजते हैं।
मैं इन सभी पीड़ाओं को चित्रित करता हूँ, पर ख़ुद पीड़ित नहीं हूँ।
मैं इससे अपना घर चलाता हूँ।
हमारा काम है
सहानुभूति...
पैदा करना।
हम पैदा करते हैं...
हम प्रशंसक पैदा करते हैं।
हम भक्तों को पैदा नहीं करते।
ईसा की ज़िंदगी बहुत कठिन है।
तुम उन दिनों को याद भी नहीं करना चाहोगे।
तो हमें यह देखने की ज़रूरत नहीं कि सच का क्या हश्र होता है।
एक बुरा समय आ रहा है,
जहाँ लोग और धूर्त हो जाएँगे।
वे सच से लड़ेंगे नहीं।
वे बस उसे अनदेखा कर देंगे।
मैं ईसा का एक ऐसा सुखमय चित्र बनाता हूँ,
जहाँ उनके सिर पर प्रभामंडल है।
उस समय का चित्र कैसे बनाऊँ
जो मैंने जिया ही नहीं है?
किसी दिन शायद मुझमें वह चित्र बनाने का साहस आ जाए।
पर अभी वह साहस नहीं है।
किसी दिन मैं...
मैं ईसा का सच्चा चित्र बनाऊँगा।
वे तुम्हें नहीं बुलाएँगे।
उन्हें किसानों की ज़रूरत है।
वरना लोगों का पेट कैसे भरेगा?
हो सकता है जंग जल्द ही ख़त्म हो जाए।
-क्या वह सो गई है? -हाँ।
तुम मुझे ऐसे क्यों देख रही हो?
यह पागलपन है।
एक पाप... एक पाप उसके परिवार के खिलाफ़, उसके गाँव के खिलाफ़।
हम अलग हैं, माँ।
मुझे माफ़ कर दीजिए।
पर मैं आभारी हूँ कि आप मेरे भले की कामना कर रही हैं।
आपकी ज़िंदगी पहले से बहुत कठिन चल रही थी।
उसकी माँ मुझे बेरुखी से देखती हैं, जैसे मैं ज़िम्मेदार हूँ।
मैं वही चाहती हूँ, जो तुम चाहती हो।
पर मुझसे देखा नहीं जा रहा कि वह तुम्हें इतनी तकलीफ़ दे रहा है।
वह तुम्हारी ज़िंदगी के लिए भी फ़ैसला ले रहा है।
क्या उसे पता है वह क्या कर रहा है?
उसे बताओ।
अहंकार...
यह अहंकार है।
बस यही बात है।
क्या उन्होंने तुमसे कुछ कहा?
मैंने सड़क पर उन्हें तुमसे बात करते देखा।
उन्होंने कहा...
...उनके पति जंग लड़ने के लिए गए हैं।
हमें बचाने के लिए
उन्हें लड़ने की क्या ज़रूरत है?
क्या उनकी बातों ने...
तुम्हें दुखी कर दिया?
मैं परवाह नहीं करती।
सब ठीक है?
हाँ।
तुम तो बागी निकले।
तुम पुलिस से लड़ पड़े।
तुम्हें याद है।
यह बदलाव तुममें कौन लाया?
तुम्हारी पत्नी?
मुझे तुमसे सहानुभूति है।
मैं नहीं चाहता कुछ बुरा हो।
मैं समझता हूँ।
तो...
मेरी मदद करो।
राडेगुंड तुमसे प्यार करता है।
तुम...
तुम राडेगुंड की संतान हो।
मैं तुम्हारा दुश्मन नहीं हूँ।
मैं तुम्हारा दोस्त हूँ।
-अच्छा? -हाँ, हूँ।
तुम अभी भी हमारी बिरादरी का हिस्सा हो।
तुम ऐसे मुँह नहीं मोड़ सकते
अपनी जात-बिरादरी से।
और अपने रिश्तेदारों से।
और अपने गाँव से।
और अपने घर से।
हमें अपने मुल्क को बचाना होगा!
उनके आने से पहले, लोग आशाहीन थे। अपमानित थे। बेड़ियों से बंधे थे।
क्या लगता है वे किसे ज़िम्मेदार ठहराएँगे?
मुझे।
क्या लगता है वे किससे पूछताछ करेंगे?
तुम सूली पर चढ़ा दिए जाओगे!
तुम्हें इसका मतलब समझ में आ रहा है?
वे तुम्हें फाँसी दे देंगे!
तुम्हारे परिवार, तुम्हारी बीवी, तुम्हारे बच्चों को सहारा देने वाला कोई नहीं होगा।
तुम्हारी माँ बिना दिलासे के ही मर जाएगी!
शांत हो जाओ।
मुझे मत छुओ।
तुम बदतर हो।
तुम उनसे भी ज़्यादा बदतर हो!
क्योंकि वे तो दुश्मन हैं,
पर तुम एक गद्दार हो!
मैं वियना जा चुका हूँ।
मैंने देखा वहाँ क्या हुआ था।
-हारे हुए। -उन्होंने उसके चेहरे पर लात मारी।
-खून में लथपथ। -हमें अपने सुरक्षित डेरों से निकाला गया।
पागलों को मार रहे थे। बच्चों को भी नहीं छोड़ा।
-आतंक के राजा के सामने पहुँचा दिया। -उनकी आँखों से नफ़रत टपक रही थी।
हम अपनी सच्ची जन्मभूमि को भूल चुके हैं।
तुम्हारे पिता तुमसे क्या कहते?
तुम्हें क्या लगता है?
वह जंग में लड़े थे।
-वह शहीद हो गए। -हाँ।
और उन्होंने अपनी जान किस मकसद से दी?
खाइयों में, मिट्टी में लथपथ?
ज़रा सोचो।
हाँ।
मैंने एक सपना देखा।
मुझे एक रेलगाड़ी दिखाई दी।
रेलगाड़ी शक्तिशाली और काली थी,
और बच्चों को आकर्षित कर रही थी।
और यह देख पाना कठिन था कि वह कहाँ जा रही है, बस...
गुज़रते हुए खेत-खलिहान और पेड़ दिख रहे थे।
मेरे मन में एक याद बसी हुई है।
उन चीज़ों की जिनसे मैं परिचित था।
मैं बिल्कुल अकेला हो गया हूँ।
मेरी आत्मा खोखली हो चुकी है।
ऐसा कब हुआ है कि हमारी दुआएँ कबूल नहीं हुई हों?
अगर हम उन पर आस्था बनाए रखेंगे, तो वह हमारा ख़्याल रखेंगे!
मैं इस बात को मानती हूँ।
ऊपर वाला हमारे साथ है।
वही बहुत है।
पूरी दुनिया डूब रही है।
भगवान हमारी प्रार्थना अनसुनी कर रहे हैं।
उनके दिखाए मार्ग पर चलना...
पागलपन है।
तुम क्या करोगे, फ़्रांज़?
वे तुमसे एक शैतान के लिए शपथ लेने को कह रहे हैं।
मुझे पता है।
यह एक अपमानजनक ज़िंदगी है।
क्या यही
दुनिया का अंत है?
क्या यही
अंधकार की शुरुआत है?
हमारा जीवन हवा के झोंके जैसा है।
नहीं! वे बेसुरा संगीत बजा रहे हैं!
मार रहे हैं! एक-दूसरे को मार रहे हैं!
एक परछाई की तरह जो गुज़र जाती है।
बलात्कार! जंग! खून-ख़ राबा!
पागलपन!
मुझे सेना का बुलावा आया है।
तुम जंगल में छिप सकते हो।
हम भाग जाते हैं!
पहाड़ों की ओर!
क्या एक इंसान को हक है कि वह अपनी जान दे सके?
सच की ख़ातिर?
क्या इससे भगवान खुश हो जाएँगे?
वह चाहते हैं हमारे जीवन में शांति हो।
खुशी हो।
यह नहीं कि हम अपने आप को चोट पहुँचाएँ।
हमें बुराई के सामने डटकर खड़े रहना होगा।
तुम यह करने वाले हो, है न?
उसकी खुशी तुम्हारे हाथों में है।
वह चाहती तो किसी और के साथ घर बसा सकती थी।
हमारी ज़िंदगी में पहले से ही बहुत परेशानियाँ हैं।
तुम्हारी इच्छाएँ बहुत कम हैं, फ़ैनी।
यहाँ आओ।
तुम उसके फ़ैसले का विरोध क्यों नहीं करती, फ़ैनी?
उसे रोको।
तुम्हें पता नहीं दुख क्या होता है!
तुम्हारे पति ने तुम्हारा साथ कभी नहीं छोड़ा।
ओह, ठीक है।
तुम दुनिया नहीं बदल सकते।
दुनिया बहुत कठोर है।
मुझे तुम्हारी ज़रूरत है।
तुम अस्पताल में काम कर सकते हो।
उसमें तो कोई बुराई नहीं है।
है क्या?
तुम्हें और बच्चे चाहिए?
मेरे प्यारे बेटे।
तुम ही मेरी दुनिया हो।
तुम जानते हो कि पिता के साए के बगैर बड़ा होना कैसा होता है।
मैं जानती हूँ अकेला होना क्या होता है।
बच्चियो, तुम्हारे पापा जा रहे हैं।
एक सफ़र पर।
एक लंबे सफ़र पर।
वह कुछ समय तक नहीं लौटेंगे।
एन्स, 2 मार्च, 1943
येगरस्टेटर, फ़्रांज़।
सेंट राडेगुंड, ओबरडोना।
मेरी प्यारी पत्नी,
मुझे पता है तुम्हें मेरे लिए डर लगता है,
पर मेरा बोझ बहुत हल्का है।
दूसरों के मुकाबले जब मैं अपनी पीड़ा देखता हूँ,
तो मेरी पीड़ा उनके सामने कुछ भी नहीं लगती।
इन लोगों ने बहुत भीषण कठिनाइयाँ झेली हैं।
हमें उस वक्त को याद करना चाहिए
जब सबकुछ ठीक था।
बसंत ऋतु आ चुकी है।
मेरी तीनों बच्चियाँ नंगे पैर दौड़ते हुए फूल तोड़ रही होंगी।
उन्हें झूठी कहानियाँ सुनाने से अच्छा है कि उन्हें यह सच बता दिया जाए
कि उनके पापा कहाँ हैं।
ताज़ी हरी घास एक इंसान के लिए अच्छी होती है।
एक आज़ाद इंसान इसका मोल शायद ही समझ पाए।
कल रात...
प्यार भरा सलाम, माँ, तुम्हें,
लड़कियों और बाकी सभी को भी।
फिर मिलेंगे।
मेरे प्यारे पति।
उस भगवान का साया बना रहे, जो जल्द ही सबकुछ ठीक कर देगा।
तुम्हारी तीनों बेटियों की ओर से सलाम।
उन्होंने मुझसे कहा है कि तुम्हें सिर्फ़ उनके अच्छे कामों के बारे में बताऊँ।
ज़ाहिर है।
पर मैं तुम्हें यह बताकर हैरान नहीं करूँगी कि वे बहुत ज़िद्दी हो गई हैं।
मुझे उन्हें डाँटना पड़ता है।
वे चाहती हैं कि मैं हमेशा उन पर ही ध्यान दूँ।
होज़ी तुम्हारे बारे में पूछती रहती है।
जब हम सोने जाते हैं,
वह कहती है,
"दरवाज़ा खुला छोड़ दीजिए
"ताकि पापा अंदर आ सकें।"
खाने के वक्त कहती है,
"थोड़ा सा पापा के लिए बचा लीजिए।"
उसने तुम्हारे लिए एक गाना गाया था।
वह सोच रही थी कि क्या तुम उसे सुन पाओगे।
होज़ी आज रात तुम्हारी तस्वीर अपने साथ रखकर सोना चाहती थी।
तुम्हें आज उसकी बगल में सोना था।
मैंने उससे कहा कि जब पापा घर आएँगे, तो ज़रूर साथ सोएँगे।
शुभ रात्रि।
तुम्हारी चहेती पत्नी की ओर से प्यार भरा सलाम,
फ़ैनी।
हमें अकेला छोड़ दो।
बैठो।
तुम्हें क्या लगता है कि ऐसे अवज्ञा करने से किसका फ़ायदा होगा?
क्या इससे हालात बदल जाएँगे?
तुम्हें लगता है कि अधिकारियों को तुम्हारे बारे में कुछ पता है?
तुम्हारे विरोध उनका ध्यान खींच पाएँगे?
क्या किसी को भी इस बारे में कुछ पता चलेगा? कभी इसके बारे में सुनेंगे भी?
इन दीवारों के पीछे क्या हो रहा है, उसकी ख़बर किसी को नहीं। किसी को भी नहीं।
ऐसा करने से कौन सा मकसद पूरा होगा?
क्या इस बात से कोई फ़र्क नहीं पड़ता कि यह जंग उचित है या अनुचित?
तुम उनके जूते साफ़ करते हो।
उनके लिए रेत की बोरियाँ भरते हो।
क्या तुम बेगुनाह हो?
फिर क्या बात है?
अहंकार?
क्या तुम दूसरों से बेहतर हो?
क्या तुम इकलौते समझदार इंसान हो?
तुम्हें कैसे पता कि क्या अच्छा है और क्या बुरा?
तुम मुझसे बेहतर जानते हो?
क्या स्वर्ग ने तुम्हें निर्देश दिए?
क्या तुम्हें कोई आवाज़ सुनाई दी?
जिन कष्टों से हम बच नहीं सकते और जिन कष्टों को हम चुनते हैं...
उनमें एक अंतर होता है।
तुम भूल गए कि दुनिया कैसी दिखती है।
वह उजाला।
वह आसमान।
इस दुनिया को ऐसा मैंने नहीं बनाया है।
और न ही तुमने।
हम सभी के हाथ खून से रंगे हैं।
कोई भी बेकसूर नहीं है।
अपराध, खून-ख़राबा हर जगह है।
जिसने यह दुनिया बनाई...
उसने शैतान को भी बनाया।
ज़मीर हमें कायर बना देता है।
अपना ख़्याल रखना, मेरे दोस्त।
शैतान चालाक है।
वह इंसान के सदगुणों को इस्तेमाल करके...
उसे भटकाता है।
मेरी प्यारी पत्नी,
मैं बर्लिन के लिए सुबह 10:13 बजे निकलूँगा।
मेरे लिए चिंतित मत होना।
मेरे लिए प्रार्थना करना।
बर्लिन 15 किलोमीटर
टेगल जेल, 4 मई, 1943
नीचे देखो।
बैठो।
उठो।
मेरे प्यारे पति,
सात मई को लिखी तुम्हारी चिट्ठी मिल गई है।
बहुत-बहुत शुक्रिया।
गुरुवार को कुआँ सूख गया।
हमें अच्छी बारिश की ज़रूरत है।
जिसका मुझे डर था, वह समय आ गया है।
मुझे काम में मदद करने के लिए कोई नहीं मिला,
सिवाए रेज़ी के।
स्ट्रोहोवर हमारे खेत से चुकंदर चुराकर ले गया।
मुझे तुम्हारी आवाज़ के अलावा कुछ सुनाई नहीं देता।
होज़ी!
मैं उस विधवा से मिलने गई।
मरिया।
उसने दो हफ़्तों से किसी से बात नहीं की थी।
नई फ़सल से मुझमें एक उम्मीद जागी है।
खलिहान की वह खुशबू।
हवा।
गेहूँ।
आसमान।
भगवान हमें उतने ही कष्ट देगा जितने हम सहन कर सकें।
माफ़ कीजिए, क्या आप मुझे बता सकते हैं...
येगरस्टेटर।
कर्नल से बात करनी होगी।
क्या मैं उनसे मिल सकती हूँ?
वह व्यस्त रहते हैं।
पर फ़ोन करके मुलाकात का समय ले सकती हो।
मैंने कोशिश की थी, पर मेरा फ़ोन कोई उठाता नहीं है।
यह सुनकर मैं हैरान हूँ।
तुम्हारा ही फ़ोन ख़राब होगा।
यहाँ का फ़ोन तो बिल्कुल ठीक से काम कर रहा है।
तो फिर...
मैं मुलाकात का समय कैसे तय करूँ?
आप मेरी चिट्ठियों का भी जवाब नहीं देते।
मुझे यहाँ पहुँचने में दो दिन लगे। यहाँ तक का सफ़र बहुत कठिन है।
मेरी प्यारी पत्नी,
एक बार फिर तुम्हारे चहेते पति की ओर से प्यार भरा सलाम।
दिल में जो बात आ रही है, वह मैं कुछ शब्दों में बयान कर रहा हूँ।
हालाँकि बंधे हाथों से लिख रहा हूँ,
पर बंधी आत्मा से तो बंधे हाथ भले।
इन लोगों के...
कोई दोस्त-यार नहीं हैं।
कोई नहीं है जो इनका हाथ प्यार से थाम सके।
तुम यहाँ किसलिए कैद हो?
देशद्रोह।
इन्होंने बहुत दुख झेले हैं।
बदनामी झेली है।
बर्बादी झेली है।
कितने हिम्मतवाले हैं!
जब आप किसी भी कीमत पर ज़िंदा रहने का ख़्याल छोड़ देते हैं,
तो आशा की एक नई किरण दिख जाती है।
एक ज़माने में...
हमेशा समय की कमी रहती थी।
आज समय ही समय है।
एक ज़माने में तुम किसी को माफ़ नहीं करते थे...
बिना दया के लोगों की आलोचना करते थे।
अब तुम्हें अपनी कमज़ोरी नज़र आती हैं...
इसलिए दूसरों की कमज़ोरियों को समझ सकते हो।
क्या आपको लगता है...
कि यह सब मेरा किया धरा है?
वह पहले ऐसा नहीं था।
तुमसे मिलने के बाद वह बदल गया।
मेरे प्यारे बच्चो,
कॉर्पस क्रिस्टी रविवार को ख़ास तौर पर तुम सबकी बहुत याद आई।
खेतों के पार से आती घंटियों की आवाज़ें।
तुम्हें फूलों का ताज पहनते देख मैं बहुत खुश होता।
तुम्हारा चाहने वाला पिता बड़ी दूर से
तुम्हें आशीष भेज रहा है।
मेरे प्यारे पति,
इस रविवार को तुम्हें मेरा प्यार भरा सलाम।
हम सभी को तुम्हारी चिंता हो रही है।
उम्मीद है, सब ठीक होगा।
बेटियों ने तुम्हें प्यार भेजा है।
लोइज़ी कह रही है कि वे साथ मिलकर तुम्हें चूमेंगी।
मेरे ख़्यालों में हमेशा तुम ही होते हो।
मैं साल्ज़बर्ग जा सकती हूँ।
पिताजी ने कहा कि वह मेरे साथ चलेंगे।
मुझे डर लग रहा है।
पता है यह ग़लत है।
अच्छाई की जीत पर भरोसा रखना चाहिए।
एक अच्छे इंसान के साथ कभी बुरा नहीं हो सकता।
भगवान की मर्ज़ी के बिना परिंदा भी पर नहीं मारता,
पर वह जानता है।
मुझे माफ़ करना।
एक पिता
अपनी औलाद से प्यार करता है।
एक पिता
चाहता है कि उसकी औलाद ख़ुश रहे।
ज़िंदगी से हार न जाए।
और तुम,
इतनी नेक बच्ची हो।
फ़्रांज़ भी।
नाइंसाफ़ी करने से अच्छा है, नाइंसाफ़ी सहना।
कोर्ट ने मुझे तुम्हारा बचाव वकील नियुक्त किया है।
जैसा मैं समझ रहा हूँ, तुम्हें एतराज़ केवल जंग में लड़ने जाने से है।
पर मुझे लगता है अगर तुम्हें चिकित्सा सेवा में लगा दिया जाए...
तो अस्पताल में एक अर्दली बनकर
काम करने से तुम्हें कोई आपत्ति नहीं होनी चाहिए।
वे शायद तुम पर लगे सारे इल्ज़ाम ख़ारिज कर दें।
क्या मुझे हिटलर के प्रति वफ़ादारी की शपथ लेनी होगी?
शब्दों का खेल है! कोई भी उन्हें गंभीरता से नहीं लेता।
मैं ऐसा नहीं कर सकता।
तुम बेहद ज़िद्दी आदमी हो।
यह देखो, ये कागज़ात मैं तुम्हारे पास छोड़े जा रहा हूँ। इसे अपने पास रखो।
इन पर दस्तख़त करो,
और तुम आज़ाद हो जाओगे।
पर मैं आज़ाद ही हूँ।
तो, मेरा यहाँ क्या काम है?
मुझे नहीं पता।
आप ही...
मेरे चरवाहे हैं।
आप मुझे हरे-हरे चरागाहों में ले जाते हैं।
जीवनदायक झरनों के पास।
आप...
मेरी ताकत हैं।
आप ही मुझे रास्ता दिखाते हैं।
आप ही...
हमारी रोशनी हैं।
अंधकार आपके लिए अंधकार नहीं है।
हमें ले चलिए अपने अनंत प्रकाश के पास।
अपने पास।
सच्चा...
और सदा रोशन रहने वाला प्रकाश।
तुम मुझे अपना भाई बुलाते हो।
परम पिता।
मैं आपके सामने रोता हूँ।
मेरे शक्तिदाता।
मेरे गढ़।
मैं तुम्हारे साथ जो चाहूँ, वह कर सकता हूँ।
किसी को कुछ पता नहीं चलेगा। किसी को परवाह न होगी।
कोई मुझे रोकने की कोशिश भी नहीं करेगा।
कौन हमें देखता है?
मुझे शक्ति दीजिए।
आपके बनाए रास्ते पर चलने के लिए।
पवित्र आत्मा,
मुझे रास्ता दिखाओ।
मेरी मदद करो।
ईश्वर,
आप मेरी मदद नहीं कर रहे हैं।
आप कहाँ हैं?
आपने हमें क्यों बनाया?
क्या सताए हुए लोगों को स्वर्ग की प्राप्ति हुई?
क्या यह पृथ्वी विनम्र लोगों की हुई?
समझदार लोग हमें धोखा देते हैं।
डरे हुए हो।
ओह...
एक समय पर मैं भी तुम्हारे जैसा था।
कबूल कर लो।
तुम्हारे भगवान के दिल में कोई दया नहीं है।
उन्होंने हमारा साथ छोड़ दिया। हमें अकेला कर दिया।
जैसा उन्होंने तुम्हारे ईसा के साथ किया था।
अपने ही बेटे के साथ!
हमें हमारे हक की रोटी कब मिलेगी?
शैतान से हमें कब बचाया जाएगा?
काश हम उनके स्वर्ग के साम्राज्य को देख पाते!
उसका आगाज़ देख पाते!
पर...
कुछ नहीं हुआ।
कुछ होगा भी नहीं!
उनके लिए अपनी जान क्यों दे रहे हो?
यहाँ से भाग निकलने की कोशिश करो। कोशिश करो कि...
तुम्हारे भगवान का बलिदान व्यर्थ गया।
वह आए।
और उससे कुछ हासिल नहीं हुआ।
बीस सदियों से हमारे हाथ बस असफलता लगी है।
हमें एक सफल संत की ज़रूरत है।
हाँ।
कोई हमारी मदद नहीं करेगा,
तो काम हम ख़ुद कर लेंगी।
बहन?
हाँ।
चलो।
ठीक है।
हाँ।
मेरी प्यारी पत्नी,
मैं अभी भी नहीं बता सकता कि मेरा भविष्य किस ओर करवट लेगा।
आने वाला समय अक्सर बुरा ही होता है।
और फिर भी, जून का महीना शुरू हो गया है।
सबसे खूबसूरत महीना।
प्रकृति लोगों पर छाए दुख के साए से अनजान है।
हालाँकि यहाँ से ज़्यादा कुछ नहीं दिखता है,
पर मुझे लगता है कि हर ओर गए सालों से ज़्यादा हरियाली छा गई होगी।
भोर के वक्त,
हमारी खिड़की के बाहर काले पक्षी ज़ोर-ज़ोर से चहचहाते हैं।
वे हमसे कहीं ज़्यादा आज़ाद हैं
और खुशी और शांति से जी रहे हैं,
हालाँकि हम इंसानों के मुकाबले
वे बस नासमझ जानवर हैं।
हम हैं, जिन्हें सूझबूझ का वरदान मिला है।
मैंने तुम्हें जितना दिया, तुमने उससे कहीं ज़्यादा लौटाया है।
मुझे यहाँ मेरे प्रशिक्षण के दिनों का
एक साथी मिल गया है।
फ़्रांज़?
फ़्रांज़!
ज़रा देखो तो अपने आप को।
-तुम यहाँ क्या कर रहे हो? -तुमने क्या किया? तुम मुजरिम बन गए!
वह दूसरों का हौसला बढ़ाने में लगा रहता है।
हम ठीक-ठाक हैं।
अच्छा, बुरा, सब साथ में सहते हैं।
वह हमारे परिवार के बारे में पूछता रहता है।
तुम चिंता मत करो।
मुसीबत तो आनी-जानी है।
हाँ, खाओ।
-तुम्हारे पास बस इतना ही है? -हाँ।
क्या तुमने श्राफ्रीश्टर के बारे में सुना है?
वही जिसका काम सिर कलम करना है?
वह बहुत अच्छे कपड़े पहनता है।
वह यहाँ आता है और उसके पास...
एक बड़ी टोपी होती है।
उसे चीज़ों की अच्छी परख है।
वह तुम्हारा सिर कलम करता है, पर बहुत ही सलीके से,
और इससे पहले कि तुम्हारे दिमाग में कोई ख़्याल आए...
बस...
सोचता हूँ कि कैसा महसूस होता होगा।
शायद तुम्हारा शरीर बूढ़ा हो गया है, पर सिर जवान है और तुम अपने सिर को उड़ते देखते हो।
और तुम्हारी बूढ़ी भुजाएँ...
हवा में उठती हैं
उस उड़ते सिर की ओर।
और वे अभी भी बेड़ियों से बंधी हुई हैं।
और तुम अपने इस जवान सिर को उठाते हो...
और अपने शरीर से जोड़ देते हो।
और फिर तुम अपनी आँखें खोलते हो...
और बेड़ियाँ खुल जाती हैं!
पर फिर क्या होता है?
शायद तुम्हें चाँद देखने को मिले।
या तारे।
पता है, अगर बारिश होती है,
तब भी सूरज चमकता रहता है।
सूरज की रोशनी अच्छे और बुरे पर एक समान पड़ती है।
बेड़ियों में जकड़ा हर इंसान गुनहगार नहीं होता।
काश मेरी भी एक पत्नी होती।
और एक खेत होता।
और सेब के पेड़ होते।
और चेरी का पेड़ होता।
और...
शायद कुछ अंगूर की लताएँ भी।
हम अपनी ख़ुद की वाइन बनाते।
सफ़ेद वाइन।
और लाल वाइन। एक लाल वाइन सर्दियों के लिए।
और सफ़ेद वाइन गर्मियों के लिए।
हम वह ज़्यादा नहीं पीते।
हम प्रार्थना करते। और काम करते।
पर कभी-कभी, एक छोटा सा जाम पीना अच्छा होता है।
कभी-कभी...
हम चर्च जाते।
और कभी-कभी नहीं जाते। कभी-कभी...
हम घर पर ही रहते।
और साथ संगीत बनाते।
राइख फ़ौजी न्यायालय, जुलाई 1943
क्या तुम अपनी सफ़ाई में कुछ कहना चाहते हो?
हम एक छोटा सा विराम लेंगे।
अंदर आओ।
कृपया...
-बैठो। -शुक्रिया।
क्या तुम्हें लगता है कि तुम्हारी कोई भी हरकत
इस जंग का रुख बदल सकती है?
कि इस न्यायालय के बाहर कोई भी कभी तुम्हारे बारे में जानेगा?
कोई नहीं बदलेगा।
दुनिया जैसी थी, वैसी ही चलती रहेगी।
जो तुम चाहते हो, शायद तुम्हारी करनी का असर उससे उल्टा हो।
कोई और तुम्हारी जगह ले लेगा।
क्या तुम मेरी निंदा कर रहे रहो?
मैं आपकी निंदा नहीं कर रहा।
मैं यह नहीं कह रहा कि, "वह दुष्ट है। मैं सही हूँ।"
मैं सबकुछ नहीं जानता।
एक आदमी से...
ग़लती हो सकती है।
और...
वह उससे पीछा नहीं छुड़ा सकता।
जीवन को ग़लतियों से मुक्त करने के लिए।
शायद... वह फिर से शुरुआत करना चाहता हो, पर कर नहीं सकता।
पर...
मेरे अंदर एक एहसास है...
कि मुझे जो ग़लत लगता है,
मैं वह नहीं कर सकता।
क्या तुम्हें ऐसा करने का हक है?
क्या मुझे ऐसा न करने का हक है?
इस न्यायालय का फ़ैसला है...
मौत की सज़ा।
तो आज उन्होंने सज़ा सुना दी है।
पर अभी उन्होंने
पुष्टि नहीं की है।
कमरे में रखे कागज़ातों पर दस्तख़त कर दो। तुम आज़ाद हो जाओगे। मैं सब संभाल लूँगा।
उसके वकील का ख़त है!
उसे मौत की सज़ा सुनाई गई है।
मुझे बर्लिन जाना होगा।
मैं तुम्हारे साथ चलता हूँ।
फ़्रांज़!
तुम्हारे इस फ़ैसले से किसी का भला नहीं हो रहा है।
किसी का भी नहीं।
इस बेतुकी ज़िद को छोड़ने का...
यह आख़िरी मौका है।
अगर ऐसा करते हो...
फ़्रांज़।
...मैं तुरंत मौत की सज़ा पर रोक लगाने की अर्ज़ी दायर कर दूँगा,
पर यह काम जल्द से जल्द करना होगा।
तुम समझ रहे हो?
अभी।
मैं तुम्हारे लिए बहुत बड़ा जोख़िम उठा रहा हूँ। ऐसा करने से मेरा काम...
और मेरी निजी सुरक्षा ख़तरे में पड़ सकती है।
मुझे यकीन है सारे इल्ज़ाम ख़ारिज कर दिए जाएँगे, अगर तुम बस...
अपना फ़ैसला बदल दो।
मैं तुमसे विनती करता हूँ।
जंग जल्द ही ख़त्म हो जाएगी।
शायद तुम्हें...
शायद तुम्हें उस स्थिति का सामना ही न करना पड़े, जिसके तुम खिलाफ़ हो।
मेरी जान।
फ़्रांज़।
क्या तुम समझ नहीं रहे कि क्या होने वाला है?
हमारे पास ज़्यादा समय नहीं है!
भगवान को परवाह नहीं कि तुम क्या कहते हो, बस जो दिल में है, वह ज़रूरी है।
शपथ ले लो और जो मन चाहे, वह सोचो।
क्या तुम समझ रही हो?
मैं तुमसे प्यार करती हूँ।
चाहे तुम जो भी करो।
चाहे जो भी...
हो जाए।
मैं तुम्हारे साथ हूँ।
हमेशा।
जो सही लगे, वही करो।
नहीं! छोड़ो मुझे!
आपने कहा था,
"खटखटाओ।
दरवाज़ा खुल जाएगा।
माँगो।
तुम्हें दिया जाएगा।"
तुमने हमेशा मेरा ख़्याल रखा है।
और मेरे बेटे का भी।
और मैंने...
मुझे माफ़ कर दो!
आप।
आप उसे मुझसे ज़्यादा चाहते हैं।
उसे साहस दीजिए।
सदबुद्धि दीजिए।
शक्ति दीजिए।
फ़ादर...
कल उसका आखिरी दिन है।
शुक्रिया, फ़ादर।
अब, मेरे प्यारे बच्चो,
जब तक माँ तुम्हें यह ख़त पढ़कर सुनाएगी,
तुम्हारे पापा इस दुनिया से जा चुके होंगे।
भगवान ने चाहा, तो हम जल्द ही दोबारा मिलेंगे।
प्यारी पत्नी और माँ,
जो दुख आप दोनों ने मेरे लिए उठाएँ हैं
उनसे मैं आपको मुक्त न कर सका।
और अब,
मेरे प्रियजनो,
मुझे अपनी प्रार्थनाओं में बनाए रखना।
मैं भी तुम्हारे लिए प्रार्थना करूँगा।
उस दूसरी दुनिया से।
9 अगस्त, 1943
मैं क्या लिखूँ?
फ़्रांज़।
एक समय आएगा जब हम जानेंगे कि हमें इस सबसे क्यों गुज़रना पड़ा।
और कोई रहस्य नहीं रहेगा। हम जान जाएँगे...
कि हम...
क्यों जी रहे हैं।
हम फिर साथ होंगे।
हम बगीचे लगाएँगे।
खेत बोएँगे।
धरती को फिर से उपजाऊ बनाएँगे।
फ़्रांज़।
मैं तुमसे वहीं मिलूँगी।
पहाड़ों में।
"...दुनिया की बढ़ती भलाई आंशिक रूप से अनैतिहासिक कार्यों पर निर्भर है;
और तुम्हारी और मेरी स्थिति इतनी भी बुरी नहीं है जितनी प्रतीत होती है,
और उसका आधा श्रेय उन्हें जाता है जो गुमनामी की ज़िंदगी जी गए,
और भूली-बिसरी कब्रों में सो गए।" - जॉर्ज एलियट
फ़्रांज़ और फ़ैनी येगरस्टेटर के बीच हुए पत्र व्यवहार के कुछ हिस्से लिए गए हैं
फ़्रांज़ येगरस्टेटर :
लेटर्स एंड राइटिंग्स फ़्रॉम प्रिज़न से अर्ना पुट्ज़ (ऑर्बिस बुक्स) द्वारा संपादित
आल्टो आडिजे प्रोडक्शन्स और स्टूडियो बेबल्सबर्ग की सह-निर्मित प्रस्तुति
अलेक्ज़ेंड्रा मैलिक के लिए
अनुवादक : पूजा अग्रवाल